jkorsvik/nowiki_second_scrape_merged huggingface dataset:
Rolândia

Rolândia er en kommune i delstaten Paraná i sørregionen av Brasil.Stedet ble grunnlagt av Erich Koch-Weser og andre flyktninger fra nasjonalsosialismen, deriblant mange jøder, og utgjorde en betydelig tyskspråklig koloni i Syd-Amerika. Etter nasjonalsosialismens undergang kom også mange nasjonalsosialister dit. Disse begivenhetene ble beskrevet i dokumentarfilmen «Flukten til jungelen» av Michael Juncker i 1999.
Rolândia er oppkalt etter den såkalte Bremer Roland, en verdensberømt statue i Koch-Wesers hjemby Bremen. Årlig feires det Oktoberfest i byen.
Nacional Atlético Clube Rolândia er representert i fotballigaen i Paraná.


== Litteratur ==
Friedrich Prüser: Roland und Rolandia. Zur Aufrichtung eines Bremer Rolandes im brasilianischen Rolandia. Internationale Verlagsgesellschaft Robert Bargmann, Bremen 1957


== Referanser ==


== Eksterne lenker ==
Offisielt nettsted 
(en) Rolândia – kategori av bilder, video eller lyd på Commons 
http://www.trilhaspr.com.br/rolandia/
Yuba County

Yuba County er et fylke i den amerikanske delstaten California. Det ble opprettet i år 1850. Fylket grenser mot Placer County i sør, Sutter County i vest,  Butte County i nord, Plumas County i nordøst, Sierra County i nordøst og mot Nevada County i øst.
I 2000 hadde fylket 60 219 innbyggere. Administrasjonssenteret ligger i byen Marysville. Yuba Countys totale areal er 1 667 km² hvorav 34 km² er vann.


== Byer ==
Beale Air Force Base
Camptonville
Challenge-Brownsville
Linda
Loma Rica
Marysville
Olivehurst
Plumas Lake
Wheatland


== Referanser ==


== Eksterne lenker ==
(en) Offisielt nettsted 
(en) Yuba County, California – kategori av bilder, video eller lyd på Commons
Yolo County

Yolo County er et fylke i den amerikanske delstaten California. Det ble opprettet i 1850. I 2000 hadde fylket 168 660 innbyggere. Administrasjonssenteret ligger i byen Woodland. Yolo Countys totale areal er 2 624 km² hvorav 25 km² er vann.


== Eksterne lenker ==
(en) Offisielt nettsted 
(en) Yolo County, California – kategori av bilder, video eller lyd på Commons
Chito-ryu

Chito-ryu (千唐流) er en stilart innen karate. Navnet avslører stilartens kinesiske røtter: «Chi» betyr tusen – en henspilling på at stilarten baserer seg på tusen års tradisjon, mens «To» er navnet på en kinesisk tidsepoke.
I hjemlandet Japan er Chito-ryu en av de mellomstore stilartene med sine anslagsvis 100 dojoer. Stilarten ble skapt og grunnlagt av Tsuyoshi Chitose rett etter Andre verdenskrig. Dens internasjonale utbredelse skjøt fart på 1950-tallet. Idag er Chito-ryu å finne i 20 land verden over.
Chito-ryu ble i 1992 innført i Norge. Stilarten blir per dags dato representert av flere klubber i Norge. Disse befinner seg i Bergen, Askøy, Stavanger, Bore og Bodø.


== Eksterne lenker ==
Chito-ryu International
Chito-ryu Canada
Chito-ryu Hong Kong Arkivert 3. februar 2007 hos Wayback Machine.
Chito-ryu Nova Scotia
Chito-ryu Australia
Universitetets Karateklubb, Bergen
Tulare County

Tulare County er et fylke i den sentrale delen av den amerikanske delstaten California. Det ble opprettet i 1850. I 2000 hadde fylket 368 021 innbyggere. Administrasjonssenteret ligger i byen Visalia. Tulare Countys totale areal er 12 533 km² hvorav 39 km² er vann.Den vestlige delen av fylket ligger i Central Valley og er et av de mest produktive jordbruksområdene i USA. Den østlige delen strekker seg inn i Sierra Nevada, og hele Sequoia nasjonalpark ligger innenfor grensene til fylket.
Bakterien Francisella tularensis som forårsaker harepest (Tularemi) ble for første gang påvist i prøver fra ekorn fanget i kommunen i 1911.


== Eksterne lenker ==
(en-US) Offisielt nettsted 
(en) Tulare County, California – kategori av bilder, video eller lyd på Commons
Tehama County

Tehama County er et fylke i den nordlige delen av den amerikanske delstaten California. Det ble opprettet i 1856.
I 2000 hadde fylket 56 039 innbyggere. Administrasjonssenteret ligger i byen Red Bluff. Tehama Countyts totale areal er 7 672 km² hvorav 29 km² er vann.


== Eksterne lenker ==
(en) Offisielt nettsted 
(en) Tehama County, California – kategori av bilder, video eller lyd på Commons
Ole Christian Eidhammer

Ole Christian Eidhammer (født 15. april 1965 i Molde) er en tidligere norsk skihopper. Han tok to internasjonale mesterskapsmedaljer i sin karriere: sølv i lagkonkurransen under VM 1987 i Oberstdorf, og bronse i samme øvelse under OL 1988 i Calgary. Hans beste plassering i verdenscupen er en tredjeplass fra Holmenkollrennet 1984, bak tsjekkerne Vladimír Podzimek og Pavel Ploc, og en tredjeplass i Bischofshofen (Hoppuka 1987-1988), bak finnen Matti Nykänen og jugoslaven Primož Ulaga. Han deltok også i vinter-OL i 1984 i Sarajevo med 18.-plass i storbakkerennet.


== Referanser ==


== Eksterne lenker ==
(en) Ole Christian Eidhammer – Olympedia 
(en) Ole Christian Eidhammer – Sports-Reference (OL-resultater – arkivert) 
(en) Ole Christian Eidhammer – FIS (skihopping)
Ghanzi (distrikt)

Ghanzi (noen ganger Ghantsi) er et distrikt vest i Botswana på grensen til Namibia. Distriktet strekker seg østover inn i store deler av sentrale området av landet. Distriktets administrative senter er byen Ghanzi. Nesten hele den østlige delen av Ghanzi består av Central Kalahari Game Reserve.
Kgalagadi

Kgalagadi er et distrikt sørvest i Botswana på grensen til Sør-Afrika. Det administrative senteret er Tshabong. Kgalagadi dekker et stort område av Kalahariørkenen. Mer enn en tredjedel består av Kgalagdi Transfrontier Park som strekker seg inn i Sør-Afrika.
Kgatleng

Kgatleng er et distrikt i Botswana som sammenfaller med hjemlandet til bakgatla-folket. Dets hovedstad er Mochudi.
Sylvester Stallone

Sylvester Gardenzio Stallone (født 6. juli 1946 i New York City) er en amerikansk skuespiller, regissør og manusforfatter som har hatt hatt stor suksess i roller som muskuløs actionhelt, spesielt i filmserier som Rambo og Rocky. 
Stallone ble født i Manhattan, New York, som sønn av frisøren Frank Stallone SR. og astrologen Jacqueline Frances Stallone.Han gikk på Notre Dame Academy og Lincoln High School i Philadelphia, Charlotte Hall Military Academy i ett år før han studerte ved Miami Dade College og University of Miami.Han ble i 1977 nominert til Oscar for beste mannlige hovedrolle og for beste manus for filmen Rocky. I 1983 fikk han en stjerne på Hollywood Walk of Fame.
Sønnen hans; Sage Stallone, ble funnet død i hans Studio City hjem den 13. juli 2012. Sage døde av sykdommen aterosklerose som forårsaket et hjerteinfarkt.


== Filmografi ==
The Suicide Squad (2021)
Rambo - Last blood (2019)
Guardians of the Galaxy Vol. 2 (2017)
The Expendables 3 (2014)
Grudge Match (2014)
Bullet to the Head (2013)
Escape (2013)
The Expendables 2 (2012)
Zookeeper (2012)
The Expendables (2010) (Regissør)
Rambo (2008) (også regissør, manusforfatter og produsent)
Rocky Balboa (2006) (også regi og manus)
Små spioner 3-D: Game Over (2003)
Shade (2003)
Taxi 3 (2003)
Liberty's Kids: Est. 1776 (2002) (Tv-serie – episode Midnight Ride)
Avenging Angelo  (2002)
D-Tox (2002)
Driven (2001)
Get Carter  (2000)
Antz (1998)
An Alan Smithee Film: Burn Hollywood Burn  (1998)
Cop Land  (1997)
The Good Life (1997)
Dagslys (1996)
Leiemordere (1995)
Judge Dredd  (1995)
Spesialisten (1994)
Demolition Man (1993)
Cliffhanger – på kanten av stupet (1993)
Stopp! Ellers skyter mamma! (1992)
Oscar (1991)
Rocky V (1990)
Tango & Cash (1989)
Lock Up (1989)
Rambo III (1988) (også manus)
Over the Top (1987)
Cobra (1986) (også manus)
Rocky IV (1985) (også regi og manus)
Rambo: First Blood Part II (1985) (også manus)
Rhinestone (1984) (også manus)
First Blood (1982) (også deltatt på manussiden)
Rocky III (1982) (også regi og manus)
Flukten til seier (1981)
Nighthawks (1981)
Rocky II (1979) (også regi og manus)
Paradise Alley (1978) (også regi og manus)
F.I.S.T. (1978)
Rocky (1976) (også manus)
Cannonball (1976) (birolle)
Death Race 2000 (1975)
Capone (1975)
The Lord's of Flatbush (1974)
No Place to Hide (1970)
The Party at Kitty and Stud's (1970) (den beryktede myk-pornofilmen med Stallone. Etter at Rocky var blitt en uventet suksess, ble den omdøpt Italian Stallion)


== Referanser ==


== Eksterne lenker ==
Offisielt nettsted 
(en) Sylvester Stallone – kategori av bilder, video eller lyd på Commons 
(en) Sylvester Stallone – galleri av bilder, video eller lyd på Commons 
(en) Sylvester Stallone på Internet Movie Database 
(sv) Sylvester Stallone i Svensk Filmdatabas 
(da) Sylvester Stallone på Filmdatabasen 
(da) Sylvester Stallone på Scope 
(fr) Sylvester Stallone på Allociné 
(en) Sylvester Stallone på AllMovie 
(en) Sylvester Stallone hos Turner Classic Movies 
(en) Sylvester Stallone hos Rotten Tomatoes 
(en) Sylvester Stallone hos TV Guide 
(en) Sylvester Stallone hos The Movie Database
Kweneng

Kweneng er et distrikt i Botswana og er det historiske hjemlandet til bakwena-folket, den første gruppen i Botswana som ble konvertert til kristendommen av den kjente misjonæren David Livingstone. Forskjellige landemerker, inkludert Livingstones hule, forteller om denne historien. Setet til distriktets styresmakt er Molepolole, Botswanas mest befolkede landsby. Det er bare de to byene Gaborone og Francistown som har flere innbyggere.
Silvio Fauner

Silvio Fauner (født 1. november 1968) er en tidligere italiensk langrennsløper.
I 1990-årene var han blant de fremste medaljesankerne i internasjonale mesterskap. Karrierens høydepunkt var utvilsomt Italias seier på 4 x 10 km stafett under OL 1994 i Lillehammer, der Fauner spurtslo Bjørn Dæhlie.
I 1995 ble han verdensmester på 50 km.
Fauners beste sammenlagtplassering i verdenscupen var tredjeplassen sesongen 1994/95.
I mai 2007 ble Fauner utnevnt til ny landslagssjef i langrenn for Italia. Han overtok da for sin tidligere lagkamerat, Marco Albarello.


== Mesterskapsmedaljer ==
OL 1992 i Albertville: sølv på 4 x 10 km stafett
VM 1993 i Falun: sølv på 4 x 10 km stafett, bronse på 25 km jaktstart
OL 1994 på Lillehammer: gull på 4 x 10 km stafett, bronse på 15 km
VM 1995 i Thunder Bay: gull på 50 km, sølv på 15 km, bronse på 4 x 10 km stafett
VM 1997 i Trondheim: bronse på 4 x 10 km stafett
OL 1998 i Nagano: sølv på 4 x 10 km stafett, bronse på 30 km klassisk
VM 1999 i Ramsau: bronse på 4 x 10 km stafett


== Sammenlagtplasseringer i verdenscupen ==


== Referanser ==


== Eksterne lenker ==
(en) Silvio Fauner på Internet Movie Database 
(de) Silvio Fauner – Munzinger Sportsarchiv 
(en) Silvio Fauner – Olympedia 
(en) Silvio Fauner – Sports-Reference (OL-resultater – arkivert) 
(it) Silvio Fauner – Italias olympiske komité 
(en) Silvio Fauner – FIS (langrenn) 
(en) Silvio Fauner – TheSports.org
Fon

En fon er en lydrealisering av en allofon. Det er de lydene en kan høre og som tilhører en bestemt type lyd. Flere lignende foner kan høre til den samme allofonen. Den norske skarre-r-en blir for eksempel regnet som én allofon ([ʁ]), men finnes som tre ulike foner: stemt velar frikativ [ɣ], velar approksimant [ɰ] og ustemt uvular frikativ [ʁ].
Når en fon, eller en gruppe foner, utgjør en meningsgivende forskjell i et språk, kalles det et fonem.
Alle ytringer er bygd opp av et begrensa antall lydtyper på samme måter som en tekst er bygd opp av et begrensa antall bokstaver. Ved å kombinere alfabetets 29 bokstaver på ulike måter kan en produsere en uendelighet av skrevne ord.


== Opprinnelse ==
Ordet kommer fra gresk φωνή, som betyr lyd eller stemme.


== Eksempler ==
Ordet «veve» inneholder fire skrevne bokstaver, men det er bare 2 av de 29 bokstavtypene vi finner i alfabetet, som er representert, nemlig <v> og <e>.  Hver av disse er imidlertid brukt to ganger.  
Dersom en uttaler ordet «rir», hører en at ordet inneholder tre språklyder, men den ene av disse gjentas.  Den første og den siste lyden er altså representanter for den samme type språklyd.  De lydene en kan høre, og som tilhører en bestemt type lyd, kalles foner. 


== Litteratur ==
Olaf Husby (1988): Uttaleundervisning.  Norsk som andrespråk. Et kompendium.  Trondheim: Informasjonssenter for språkundervisning.
New Castle County

New Castle County er et fylke av i alt tre i den nest minste amerikanske delstaten Delaware, det ble opprettet i 1637. Fylket ligger nord i staten og har grense mot Kent County i sør.
New Castle Countys totale areal er 1 278 km² hvorav 174 km² er vann. I 2014 hadde fylket 552 778 innbyggere. Administrasjonssenteret ligger i byen Wilmington.


== Referanser ==


== Eksterne lenker ==
(en) Offisielt nettsted 
(en) New Castle County, Delaware – kategori av bilder, video eller lyd på Commons
Kongle

For bandet, se Kongle (band)
«Kongler» kan også, på noen dialekter, bety vevkjerringer.
Kongler er frøstandene hos flere nåleplanter, en akseformet blomst. Særlig tenker man på de ferdig utviklede konglene som har dannet frø. De er harde og faller ned fra plantene.
Nåleplanter har hannblomster og hunnblomster. Etter bestøvningen vil hunnblomstene utvikle seg til modne kongler. De har skjell og vanligvis en treaktig konsistens. De kan ha forskjellig utseende, og i mange tilfelle kan man se hva slags plante de kommer fra. Hos noen planter, som einer og barlind, har de en mykere konsistens og ligner på bær. Enebær kan brukes som matingrediens.


== Referanser ==


== Eksterne lenker ==
(en) Conifer cones – kategori av bilder, video eller lyd på Commons
Kurs (elektro)

En kurs er en betegnelse på en individuell inndeling av et elektrisk system. Den er beskyttet med en sikring. Sikringens størrelse bestemmes av hvor store belastninger som trengs til apparatene på kursen og dette bestemmer også tykkelsen på ledningene som skal brukes innenfor kursen. En bolig har som regel flere kurser til oppvarming, lys, stikkontakter, komfyr osv, og sikringsstørrelsen for hver enkelt kurs varierer med hvor mye strøm som trengs.
En bolig har som regel en hovedkurs som beskyttes av en større sikring, mens denne kursen så deles opp i flere mindre brukskurser med hver sin sikring.
Providence

Providence er hovedstad i den amerikanske delstaten Rhode Island.
Providence er også den største byen i Rhode Island med sine 173 618 innbyggere (2000). Byens metropolområde har 1 628 808 innbyggere, noe som gjør det til det 34. største metropol-området i USA. Providence ligger i Providence County, og er den nest største metropolen i New England.
Providence ligger ved utløpet av elven Providence, og ble grunnlagt i 1636 av Roger Williams. Siden 2009 har byen markedsført seg som "den kreative hovedstaden".
Byens høyeste bygning er skyskraperen Bank of America Building fra 1927 med sine 130 meter.
Sør for byen ligger T. F. Green lufthavn.


== Kjente folk fra Providence ==
Cormac McCarthy (1933–), forfatter
H.P. Lovecraft, forfatter


== Referanser ==


== Eksterne lenker ==
Offisielt nettsted 
(en) Providence, Rhode Island – kategori av bilder, video eller lyd på Commons 
(en) Providence, Rhode Island – galleri av bilder, video eller lyd på Commons 
 Providence hos Wikivoyage
Rorbua

Rorbua er en pub i Tromsø.1. juni 1971 overtok SAS Catering driften av Central Hotell i Tromsø og omdøpte det til SAS Royal Hotel. I 1972 åpnet Rorbua pub i trebygningen hvor resepsjonen til Central Hotel tidligere lå. Trebygningen ble revet i april 1973 og hotellet drevet med redusert kapasitet inntil 3. byggetrinn ble tatt i bruk 2. juni 1974.I juni 1974 gjenåpnet Rorbua pub i kjelleretasjen i SAS-hotellet. Puben fikk 80 sitteplasser, var innredet i røff bindingsverksstil og lå ved siden av «Jonas» pizzakjeller og diskotek. 
I 1984 ble puben regnet som en av Norges best besøkte puber.NRK-programmet Du skal høre mye ble spillt inn i Robua og brakte puben direkte inn i norske stuer fra 1987 til 2003. 
I 2011 ble både Rorbua og Yonas pizzeria flyttet til bryggene.
Rorbua ble flyttet til Holmboebrygga og Yonas ved siden av i Nordkalottens hus. De nye lokalene doblet publikumsarealet, var over to etasjer og fikk muligheter til å etablere uteservering foran og i bakgården.
Det ble også planlagt utekonserter.
En del av inventaret fra den gamle Rorbua ble med til de nye lokalene.Posten flyttet i 2012 inn i de gamle lokalene til Rorbua pub i SAS-hotellet.


== Referanser ==


== Eksterne lenker ==
(no) Offisielt nettsted
Desperado (album)

Desperado er det andre albumet til det amerikanske bandet Eagles, utgitt i april 1973.
Albumet ble spilt inn tidlig i 1973 i Island Studios i London med den engelske produsenten Glyn Johns. Desperado er for mange regnet som det beste og mest fullendte albumet til Eagles.
Desperado er et konseptalbum, og «Certain Kind of Fool» ble skrevet spesielt for å introdusere hovedpersonen og hans bakgrunn.«Tequila Sunrise» ble utgitt som første singel, samme dag som albumet.


== Sporliste ==
Side én«Doolin-Dalton» (Glenn Frey, J. D. Souther, Don Henley, Jackson Browne) – 3:26
«Twenty-One» (Bernie Leadon) – 2:11
«Out of Control» (Henley, Frey, Tom Nixon) – 3:04
«Tequila Sunrise» (Henley, Frey) – 2:52
«Desperado» (Henley, Frey) – 3:34Side to «Certain Kind of Fool» (Randy Meisner, Henley, Frey) – 3:02
«Doolin-Dalton (instrumental)» (Frey, Souther, Henley, Browne) – 0:48
«Outlaw Man» (David Blue) – 3:34
«Saturday Night» (Henley, Frey, Leadon, Meisner) – 3:20
«Bitter Creek»  (Leadon) – 5:00
«Doolin-Dalton/Desperado (Reprise)»  (Frey, Souther, Henley, Browne) – 4:50


== Personell ==
EaglesGlenn Frey – gitarer, solo på 3 og 6, piano, munnspill, sang på 3, 4, 8, (1)
Don Henley –  trommer, sang på 1, 5, 9, 11
Bernie Leadon – gitar, solo på 4 og 8, dobro, banjo, steelgitar, mandolin, sang på 2, 10
Randy Meisner – bass, sang  på 6, (9)Andre medvirkendeJim Ed Norman – strykerarrangement


== Referanser ==


== Eksterne lenker ==
(en) Desperado på Discogs 
(en) Desperado på MusicBrainz 
(en) Desperado på Spotify 
(en) Desperado på AllMusic
Mack-kjelleren

Mack-kjelleren var et utested i Tromsø i noen år rundt år 2000. Stedet hadde også en scene som var mye brukt til teaterforestillinger, internasjonalt seminar (SEMUT) og konserter. 
Langt mer legendarisk var imidlertid Prelaten, som hadde et 20 år langt liv etter oppstarten på 70-tallet. Dette stedet var blant de første i Tromsøs berømte uteliv, og her ble verdensrevolusjonen planlagt, hovedfagsoppgaver svant hen til intet og mye tid ble tilbragt i kø for å i det hele tatt komme inn. Stedet samlet både studentene og foreleserne deres, og var også et kjent konsertsted. Dekoren var inspirert av Petter Dass, og de hvitmalte veggene var forsynt med sitater fra Nordlands Trompet.
I dag holder restauranten Sjøgata 12 til i lokalene, en restaurant som spesialiserer seg på klippfisk.
Ølhallen

Ølhallen er et utested i Tromsø. Stedet ble etablert 29. februar 1928 i kjelleren under Macks Ølbryggeri, og er dermed byens eldste og kanskje mest tradisjonsrike pub. Stort sett helt siden den ble åpnet, har den hatt åpent fra 10.00 til 18.00, utypisk for en pub. Puben er tilknyttet Mack, og har hele utvalget fra dette bryggeriet, og ikke noe fra andre bryggerier.
Lenge var dette kjent som et fristed for byens fiskere og menn, og kvinner fikk ikke adgang til puben før sent på 1960-tallet. Fra begynnelsen var klientellet preget av fiskere og fangstfolk, men etter at Universitetet i Tromsø åpnet i 1972, endret klientellet seg, da også studenter og professorer fra universitetet begynte å gå der, noe som førte til at også flere grupper av befolkingen begynte å bruke puben.


== Referanser ==


== Eksterne lenker ==
Ølhallens nettsider
Forskrift om sikkerhet ved elektriske anlegg

Forskrift om sikkerhet ved arbeid i og drift av elektriske anlegg (FSE) ble vedtatt 28. april 2006 med ikrafttredelse 1. juli samme år, og erstattet da de to tidligere forskriftene FSL (forskrift om sikkerhet ved arbeid i og drift av lavspenningsanlegg) og FSH (forskrift om sikkerhet ved arbeid i og drift av høyspenningsanlegg). FSE bygger på europanormen EN 50110 som er oversatt og tilpasset norske forhold gjennom NEK EN 50110.
Forskriften skal ivareta sikkerheten ved arbeid på eller nær ved samt drift av elektriske anlegg ved at det stilles krav om at aktivitetene skal være tilstrekkelig planlagt og at det skal iverksettes nødvendige sikkerhetstiltak for å unngå skade på liv, helse og materielle verdier.
Forskriften gjelder for arbeid på eller nær ved elektriske anlegg som er under spenning eller er tilrettelagt for å komme under spenning, samt for drift av elektriske anlegg. Forskriften gjelder videre for elektriske anlegg under bygging eller demontering selv om de ikke er tilrettelagt for å komme under spenning, dersom anleggene kan komme under spenning på annen måte. 
FSE må følges av elektrobransjen og andre som jobber i nærheten av elektriske anlegg. FSE tar bare for seg det grunnleggende i sikkerhetsaspektet. Derfor krever FSE at netteiere rundt omkring i landet har en driftsleder, som har det overordnede ansvar for strømanlegget. Driftsleder må utarbeide Driftleders instrukser, som vil være en skjerpelse av FSE hvor de stiller strengere krav pga. lokale forhold.
Dersom forskriften brytes vil dette gi grunnlag både for bøter og fengselsstraffer, og det er opp til det lokale el-tilsyn å drive kontroll av elektriske anlegg, og arbeid på dette.


== Eksterne lenker ==
FSE på lovdata.no
Kortisol

Kortisol er det viktigste naturlig forekommende glukokortikoidet. Det produseres i binyrebarken (cortex, hvorav navnet). 
Kortisol er også kjent som stresshormonet. Det har en rekke fysiologiske effekter i reguleringen av metabolisme, immunsystem, hjerte og vekst. Hydrokortison er syntetisk fremstilt kortisol.
Syntesen og reguleringen er nøye regulert av sentralnervesystemet som er meget følsomt for negativ tilbakekobling fra kortisol og syntetiske glukokortikoider. Utskillelsen av kortisol fra binyrene stimuleres av hypofysehormonet ACTH, og er kraftigst i tidlige morgentimer. For høye kortisolnivåer gir Cushings sykdom, mens kortisolmangel – for eksempel etter brå avslutning av glukokortikoidbehandling – er en potensielt livstruende tilstand, Addisons sykdom. 


== Tilgjengelige preparater ==
Hydrokortison er farmasøytisk formulering av kortisol, og finnes i mange formuleringer: 

Til parenteral bruk: Solu-Cortef
Til bruk på huden
Monopreparater: Hydrokortison, Locoid, Mildisone
I kombinasjon med antiinfektiva: Locoidol, Fucidin-Hydrocortison, Terra-Cortril, Daktacort
Rektalformulering ved inflammatorisk tarmsykdom: Colifoam
I midler mot hemoroider: Proctosedyl, Xyloproct


== Se også ==
Glukokortikoid
Steroidhormon
Katekolaminer (andre «stresshormoner»)


== Litteratur ==
Rang, H. P.; Dale, M. M.; Ritter, J. M.; Moore, P. K. (2003). Pharmacology (5 utg.). Edinburgh New York: Elsevier Limited. ISBN 0-443-07145-4. 
Rang, H. P.; Dale, M. M.; Ritter, J. M.; Flower, R. J.; Henderson, G. (2012). Rang and Dale's pharmacology (7 utg.). Edinburgh New York: Elsevier/Churchill Livingstone. ISBN 978-0-7020-3471-8.
Flatsetøya

Flatsetøya er ei øy i Kristiansund kommune på Nordmøre i  Møre og Romsdal fylke. Flatsetøya ligger rett sør for øya Frei, som den har bruforbindelse med via to bruer. Den eldste broen betjener lokaltrafikken og den nyere betjener RV 70. Sundet er meget grunt og lite trafikkert. Freifjordtunnelen og Riksvei 70 under fjorden; går fra Bergsøya til Flatsetøya. Øya har et areal på 1,06 km², og er dermed den fjerde største i kommunen. Det høyeste punktet; Storhaugen, ligger på 56 moh. Nordøst på øya har Flatsetsund småbåtlag sitt anlegg og marina.


== Referanser ==
Fairfield County (Connecticut)

Fairfield County er et fylke av i alt åtte i den tredje minste amerikanske delstaten Connecticut. Fylket ligger den sørvestlige delen av staten og grenser i nord mot Litchfield County og mot New Haven County i øst, mot vest har det grense mot delstaten New York
Fairfield Countys totale areal er 2 168 km² hvorav 547 km² er vann. I 2010 hadde fylket 916 829 innbyggere og i 2014 945 438. Fylket har ikke administrasjonssenter, og fungerer kun som en geografisk enhet.Fylket ble opprettet i 1666 og er et av de fire opprinnelige fylkene i Connecticut.


== Referanser ==